આખા પ્રોજેક્ટને બે વિભાગમાં વહેંચવામાં આવ્યો હતો. એક ભાગમાં ગાંધીજી અને તેમના ૮૦ સાથીદારોની પ્રતિમા બનાવવાનું જ્યારે બીજા ભાગમાં દાંડીપથ, કૃત્રિમ તળાવ, સૉલર પેનલ તથા અન્ય જરૂરી સાધનો મૂકવાનું નક્કી કરાયું છે. પ્રોજેક્ટની શરૂઆત સારી રહી હતી. આઈઆઈટી મુંબઈને સ્મારકની ડિઝાઈન, પૂર્વતૈયારીઓ તથા આયોજનની જવાબદારી સોંપાઈ હતી. ૨૦૧૩ના અંતમાં આ માટે એક વર્કશોપનું આયોજન પણ કરવામાં આવ્યું હતું.